Cum va arăta "cel mai frumos loc de relaxare din București". Va avea insule plutitoare, spații de joacă și foarte multă verdeață FOTO
Insula Lacul Morii a intrat, de miercuri, 12 februarie, într-un proces de reabilitare. Proiectul prevede amenajarea unei plaje, a unor insule plutitoare, pontoane pentru sporturi nautice și o vegetație bogată, având ca scop transformarea acesteia, în termen de 15 luni, în "cel mai frumos loc de relaxare din București". Valoarea totală a lucrărilor este estimată la 58,9 milioane de lei, conform unui comunicat emis de Primăria Sectorului 6.